[bookmark: _GoBack]ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՇՎԵՔՆՆԻՉ ՊԱԼԱՏԻ ՖԻՆԱՆՍԱՏՆՏԵՍԱԿԱՆ ՎԱՐՉՈՒԹՅՈՒՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ


ԾՐԱԳԻՐ
ՀԱՇՎԵՔՆՆԻՉ ՊԱԼԱՏԻ ՖԻՆԱՆՍԱՏՆՏԵՍԱԿԱՆ ՎԱՐՉՈՒԹՅՈՒՆՈՒՄ ՓՈՐՁԱԳԵՏԻ ԿՈՂՄԻՑ ԻՐԱԿԱՆԱՑՎՈՂ ԱՇԽԱՏԱՆՔՆԵՐԻ

1. ՆԵՐԳՐԱՎՄԱՆ ԴԵՊՔԸ ԵՎ ՀԻՄՆԱՎՈՐՈՒՄՆԵՐԸ

Հաշվեքննիչ պալատի (այսուհետ՝ Պալատ) տեղեկատվական համակարգերը նախագծվել և ստեղծվել են տարիներ առաջ և թե առօրյա աշխատանքային կարիքները բավարարելու, թե անվտանգության ապահովման տեսանկյունից լավարկման կարիք ունեն։ Բացի այդ, Հաշվեքննիչ պալատի մասին նոր խմբագրությամբ ընդունված օրենքով նախատեսված է ՀՀ պետական և տեղական ինքնակառավարման մարմինների ու հիմնարկների կողմից վարվող էլեկտրոնային շտեմարաններին և համակարգերին, հաշվեքննության համար անհրաժեշտ տվյալների բազաներին հասանելիության անհրաժեշտություն, որի ապահովումը ենթադրում է առկա համակարգերի հզորացում և արդիականացում։
Ելնելով վերոգրյալից, Հաշվեքննիչ պալատի մասին օրենքով և Պալատի կանոնադրությամբ նախատեսված գործառույթների լիարժեք ապահովման հնարավորությունը ստեղծելու նպատակով, նախատեսվում է ներգրավել փորձագետ ներքոհիշյալ գործառույթների կատարման համար․

· Ուսումնասիրելով Պալատում առկա ծրագրային և ապարատային համակարգերը, ներկայացնել տեղեկատվական անվտանգության ապահովման ոլորտում կիրառվող ստանդարտների պահանջներին և միջազգային լավագույն փորձին համապատասխան (հետագայում համապատասխանության հավաստագիր ստանալու հավակնության տրամաբանությամբ) դրանց արդիականացման ծրագիրը, որը իր մեջ կներառի Պալատի պաշտոնական էլեկտրոնային փոստի բաղադրիչի, աշխատակիցների հեռավար աշխատանքի ընթացքում անվտանգության համակարգերի, էլեկտրոնային փաստաթղթերի հետ համատեղ աշխատանքի ներքին էլեկտրոնային տիրույթի և թվային հեռախոսակայանի ներդրման լուծումների համար հաջորդական քայլերի մասին տեղեկատվություն,
· Ծրագրի հետ մեկտեղ ներկայացնել անհրաժեշտ սարքավորումների և տեխնիկական այլ միջոցների ցանկը, որոնց միջոցով նախատեսվում է իրականացնել տեղեկատվական համակարգերի արդիականացումը, և դրանց գնման ժամանակացույցը,
· Պալատի գլխավոր քարտուղարի հետ համաձայնեցված ծրագրի շրջանակներում կազմել տեխնիկական բնութագրեր անհրաժեշտ սարքավորումների և ծրագրային համակարգերի գնման գործընթացը կազմակերպելու համար,
· Ապահովել անհրաժեշտ սարքերի և ծրագրային համակարգերի տեղադրումը, կարգաբերումը և դրանց հետագա շահագործումը,
· Ստեղծել Պալատի աշխատակիցների հեռավար աշխատանքների ընթացքում անվտանգությունը ապահովող համակարգ, ապահովել դրա ներդրումը և ապահովել դրա հետագա շահագործումը,
· Ապահովել Պալատի համացանցային միացումների կարգաբերումը՝ անխափան և անվտանգ համակարգի կառուցմամբ,
· Պալատի պաշտոնական էլեկտրոնային փոստի բաղադրիչի արդիականացման ապահովում,
· Էլեկտրոնային փաստաթղթերի փոխանակման և համատեղ աշխատանքի համար ներքին տիրույթի ստեղծում և շահագործում,
· Թվային հեռախոսային կայանի ներդրում և շահագործում։
· Համակարգերի ներդրումը կազմակերպել տեղեկատվական անվտանգության ապահովման ոլորտում կիրառվող միջազգային ստանդարտների պահանջներին համապատասխան:

1. ՓՈՐՁԱԳԵՏԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ

«Տեղեկատվական և հաղորդակցական տեխնոլոգիաներ (ՏՀՏ)» ուղղության «Տեղեկատվական և հաղորդակցական տեխնոլոգիաներ (ՏՀՏ)» ոլորտի  «Ինֆորմատիկա և հաշվողական տեխնիկա» կամ «Համակարգչային անվտանգություն» մասնագիտությունների ենթաոլորտներում բարձրագույն կրթություն կամ «Ճարտարագիտություն,  արդյունաբերություն և շինարարություն» ուղղության  «Ճարտարագիտություն» ոլորտի «Էլեկտրոնիկա և ավտոմատացում» մասնագիտությունների ենթաոլորտի «Ռադիոտեխնիկա և կապ» մասնագիտությամբ բարձրագույն կրթություն, առնվազն տասը տարվա մասնագիտական աշխատանքային ստաժ, Համակարգչային ցանցերում կիրառվող հայտնի տեխնոլոգիաներին տիրապետում, վերլուծելու, պլանավորելու, թիմում աշխատելու ունակություն, բնագավառի օրենսդրության և ստանդարտների իմացություն։

1. ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ԺԱՄԱՆԱԿԱՀԱՏՎԱԾԸ

       Փորձագետը ներգրավվում է պայմանագիրը կնքելու օրվանից մինչև մեկ տարի ժամկետով։

1. ԱՇԽԱՏԱՆՔՆԵՐԻ ԱԿՆԿԱԼՎՈՂ ԱՐԴՅՈՒՆՔԸ

Փորձագետի ներգրավմամբ ակնկալվում է, ապահովել Պալատի տեղեկատվական համակարգերի արդիականացումը տեղեկատվական անվտանգության ապահովման ոլորտում կիրառվող ստանդարտների պահանջներին և միջազգային լավագույն փորձին համապատասխան։

1. ՀԱՇՎԵՏՎՈՒԹՅՈՒՆՆԵՐ ՆԵՐԿԱՅԱՑՆԵԼՈՒ ԺԱՄԿԵՏՆԵՐԸ

       Փորձագետը, պայմանագրի կատարման ընթացքում, յուրաքանչյուր ամսվա ավարտից հետո հնգօրյա ժամկետում և պայմանագրի ժամկետի ավարտից 5 օր առաջ ստորաբաժանման ղեկավարի միջոցով հաշվետվություն է ներկայացնում Հաշվեքննիչ պալատի գլխավոր քարտուղարին:

6. ԱՇԽԱՏԱՆՔՆԵՐԻ ԳՆԱՀԱՏՄԱՆ ՉԱՓԱՆԻՇՆԵՐԸ, ԱՇԽԱՏԱՆՔՆԵՐԻ ԳՆԱՀԱՏՄԱՆ ԱՐԴՅՈՒՆՔՆԵՐԻ ԱՄՓՈՓՄԱՆ ԺԱՄԿԵՏՆԵՐԸ

  Աշխատանքը գնահատվում է սույն ծրագրի 5-րդ կետով սահմանված կարգով և ժամկետում ներկայացված հաշվետվությունների հիման վրա, որի արդյունքում երևում է, թե հաշվետու ժամանակահատվածում փորձագետն իր առջև դրված խնդիրներն ինչպես է իրականացրել: Կատարած աշխատանքի արդյունքը գնահատվում է անբավարար, բավարար, լավ կամ գերազանց: Աշխատանքի արդյունքը անբավարար գնահատվելու դեպքում, գործատուի հայեցողությամբ պայմանագիրը կարող է վաղաժամկետ միակողմանի լուծվել։



Հարցազրույցին մասնակցելու համար անհրաժեշտ է ներկայացնել հետևյալ փաստաթղթերը՝
1. մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի՝ դիպլոմի/ների/, վկայականի/ների/, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին,
1. արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները՝ բնօրինակի հետ միասին, կամ համապատասխան տեղեկանք,
1. մեկ լուսանկար 3x4 սմ չափսի,
1. անձնագրի և/կամ նույնականացման քարտի պատճենը:
Փաստաթղթերի ընդունման վերջնաժամկետն է  17.10.2024թ.
ՀՀ քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով:
ք. Երևան, Բաղրամյան 19, ՀՀ հաշվեքննիչ պալատ
հեռ. 011-888-145,  էլ.փոստ՝  rima.babayan@armsai.am:	
Հարցազրույցին անհրաժեշտ է ներկայանալ անձը հավաստող փաստաթղթով և ներկայացված փաստաթղթերի բնօրինակներով:



